Kim Lesch

Kim Juhana Lesch (s. 4. toukokuuta 1976 Imatra) on suomalainen entinen pikajuoksija ja aitajuoksija. Seuratasolla Lesch edusti Lappeenrannan Urheilu-Miehiä.

Lesch voitti Suomen mestaruuden 100 metrin juoksussa Seinäjoella vuonna 1999. 110 metrin aidoissa hän oli pronssilla vuonna 1998. Hallikisoissa 60 metrillä hän oli SM-hopealla 1999 ja 2000. Vuonna 2000 hän osallistui myös halli-EM-kisoihin Belgian Gentissä. Hän sijoittui 60 metrillä alkueränsä kuudenneksi ajalla 6,90 s.

Leschin ennätys 100 metrillä on 16. heinäkuuta 2000 Lapinlahden eliittikisoissa juostu 10,49.

Lähteet 

Suomalaiset pika-aitajuoksijat
Suomalaiset pikajuoksijat
Vuonna 1976 syntyneet
Elävät henkilöt